OpenLLM-France/wikimedia huggingface dataset:
# Anna (Illinois)

Anna és una ciutat dels Estats Units a l'estat d'Illinois. Segons el cens del 2000 tenia 5.136 habitants.

## Demografia

Segons el cens del 2000, Anna tenia 5.136 habitants, 2.168 habitatges, i 1.214 famílies. La densitat de població era de 586,7 habitants/km².
Dels 2.168 habitatges en un 24,7% hi vivien nens de menys de 18 anys, en un 41,2% hi vivien parelles casades, en un 12% dones solteres, i en un 44% no eren unitats familiars. En el 41% dels habitatges hi vivien persones soles el 24,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,7% tenia menys de 18 anys, un 7% entre 18 i 24, un 26,5% entre 25 i 44, un 21,8% de 45 a 60 i un 25% 65 anys o més.
L'edat mediana era de 43 anys. Per cada 100 dones de 18 o més anys hi havia 84,4 homes.
La renda mediana per habitatge era de 24.663 $ i la renda mediana per família de 30.912 $. Els homes tenien una renda mediana de 27.070 $ mentre que les dones 21.316 $. La renda per capita de la població era de 16.714 $. Aproximadament el 15,9% de les famílies i el 23,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Anna». American Fact Finder. Oficina del Cens dels Estats Units, 12-01-2010.
Viccionari
# Campo da Rata

El Campo da Rata (en gallec Camp de la rata) és una extensió de terreny situat a la ciutat de la Corunya (Galícia), molt a prop de la torre d'Hèrcules i les proximitats del barri d'Adormideiras.
Durant el cop d'estat franquista a la Corunya el 20 de juliol de 1936, el governador civil Francisco Pérez Carballo, juntament amb un grup de guàrdies civils i d'assalt va resistir dos dies a l'edifici del Govern Civil. Posteriorment, els revoltats utilitzaren l'indret com a camp d'afusellaments de centenars de republicans, sindicalistes i simpatitzants d'esquerres, generalment "trets" de la presó de la Corunya i "passejats". La major part dels assassinats ho van ser durant l'estiu de 1936, però fins a dates tan tardanes com març de 1937, ja com a judicis formalment "legals" duts a terme per les autoritats franquistes, es van continuar produint afusellaments dels condemnats a mort per "adhesió a la rebel·lió".
L'any 2001 s'hi va inaugurar un monument, similar als grans megàlits prehistòrics, en homenatge a les víctimes de la repressió franquista, dissenyat per Isaac Díaz Pardo. El monument, compost per blocs de granit, en els quals hi ha taques de pintura vermella simbolitzant la sang dels afusellats, té una inscripció que diu:
| « | Inmolados nestes campos fronte ao mar tenebroso por amar causas xustas. Immolats en aquests camps davant del mar tenebrós per estimar causes justes. | » |
| « | Presentes na lembranza do povo e do seu concello da Coruña. Presents en el record del poble i del seu ajuntament de la Corunya. | » |
També hi figuren dos poemes, un de Federico García Lorca i un altre d'Uxío Carré Alvarellos.
Al Campo da Rata, hi ha, a més a més, un conjunt de menhirs realitzats per l'escultor gallec Manolo Paz, inaugurat el 2003, denominat Menhirs per la pau. Cada un dels dotze menhirs té oberta una finestra en el centre.

## Referències

* ↑ «Doscientos asesinados en la zona del Campo da Rata» (en castellà). LaVozDeGalicia.es, 05-04-2006. [Consulta: 11 juliol 2014].
* ↑ «Campo da Rata - A Corunha» (en gallec). AFAR2Rep.org. [Consulta: 11 juliol 2014].

## Vegeu també

* Antonio Seoane Sánchez.
* José Gómez Gayoso.

## Enllaços externs

* Associació de Familiars i Amics de Represaliats de la II República pel franquisme - Camp de la rata (castellà).
# Vérkhnie Tubi

Vérkhnie Tubi - Верхние Тубы (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la vora del riu Pxekha, a 41 km al sud d'Apxeronsk i a 119 km al sud-est de Krasnodar, la capital.
Pertany al municipi d'Otdalionni.
# El guerrer de l'alba

El guerrer de l'alba (títol original: Steel Dawn) és una pel·lícula estatunidenca dirigida per Lance Hool, estrenada l'any 1987. Ha estat doblada al català. Es tracta de l'un dels escassos films que reuneix Patrick Swayze i la seva dona Lisa Niemi.

## Argument

Sobre un planeta Terra desèrtic, un vell soldat ara vagabund defensa els interessos d'una granja hidràulica contra un tirà oportunista qui busca acaparar-se una font inesgotable d'aigua pura.

## Repartiment

* Patrick Swayze: Nomad
* Lisa Niemi: Kasha
* Brion James: Tark
* Anthony Zerbe: Damnil
* Brett Hool: Jux
* Christopher Neame: Sho
* John Fujioka: Cord
* Marcel van Heerden: Lann
* Joseph Ribeiro: Cali
* Arnold Vosloo: Makker
* James Whyle: Tooey
* Alex Heyns: el sacerdot

## Referències

* ↑ «El guerrer de l'alba». esadir.cat.
* ↑ «Steel Dawn». The New York Times.
# Imre Varga

Imre Varga (Siófok, 1 de novembre de 1923 - Budapest, 9 de desembre de 2019) va ser un escultor, pintor, dissenyador i artista gràfic hongarès. Va ser considerat com un dels artistes vius més importants d'Hongria.

## Biografia

Varga va estudiar aeronàutica a l'Acadèmia Militar de Budapest. Durant la Segona Guerra Mundial, va servir com a oficial a la Força Aèria Hongaresa abans de ser fet presoner de guerra per l'exèrcit dels Estats Units. Va tornar a Hongria el 1945 i es va dedicar a les arts visuals. De 1950 a 1956, Varga va estudiar a l'Acadèmia Hongaresa de Belles Arts de Budapest amb Sándor Mikus i Pál Pátzay, on es va graduar. Des de llavors, Varga va realitzar estàtues i monedes, així com obres monumentals en espais públics.
Una de les seves obres més conegudes és el Memorial de l'Holocaust, situat darrere de la Gran Sinagoga de Budapest. El monument està construït amb la forma d'un desmai amb els noms de les víctimes hongareses de l'Holocaust a les fulles. A la dècada del 1970 Varga va trencar amb el monumentalisme corrent dels països comunistes. Va crear una àmplia gamma d'obres, amb estàtues dedicades a Franz Liszt, György Lukács, Lenin, Raoul Wallenberg, Winston Churchill, Béla Bartók, Konrad Adenauer i Charles de Gaulle.

## Referències

* ↑ «Imre Varga mit 96 Jahren gestorben» (en alemany). , 10-12-2019. Arxivat 2019-12-11 a Wayback Machine. «Còpia arxivada». Arxivat de l'original el 2019-12-11. [Consulta: 7 gener 2023].
* ↑ «Imre Varga Collection». Lonely Planet. [Consulta: 19 novembre 2014].
* ↑ Lajos, Németh Periodica Polytechnica Ser. Architecture, 36, 1992, pàg. 142.
* ↑ Berlitz. Berlitz: Budapest Pocket Guide, 23 March 2011. ISBN 9781780048024.
* ↑ , ISBN 9781598807714, <https://books.google.cat/books?id=hDgrD8pXvl4C&pg=PA84>.
* ↑ «Budapest has thriving Jewish community». Sun Sentinel, 28-11-2012. Arxivat 29 de novembre 2014 a Wayback Machine.
* ↑ HENRY KAMM «WALLENBERG: STATUE RISES IN BUDAPEST». The New York Times, 15-04-1987.
# Can Casadellà (Gualta)

* Per a altres significats, vegeu «masia de Can Casadellà».
Can Casadellà és una casa aïllada al nucli de Gualta, de grans dimensions, amb una estructura complexa, formada per diverses construccions de planta i un pis, amb coberta de teula a dues vessants. Les obertures són en general allindades i emmarcades en pedra. Can Casadellà és el resultat d'un procés constructiu iniciat probablement durant el segle xvi i desenvolupat posteriorment al llarg del temps. Hi són visibles les dates del 1570 a una finestra i del 1768 a la tanca d'accés.

## Referències

* ↑ «Can Casadellà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Bure

* No s'ha de confondre amb Buré.
«Bure» té aquests significats:
* Bure (Mosa)
* Bure-les-Templiers
* Candace Cameron Bure (Panorama, Los Angeles, Califòrnia, 1976), actriu, productora, autora, i tertuliana de programes de televisió estatunidenca
# Bureau 121

La Bureau 121 o (en coreà: 국 121) és una agrupació de ciberdelinqüents i ciberguerra de Corea del nord, [1] la qual forma part de l'Oficina General de Reconeixement (en coreà: 정찰 총국; RGB, Reconnaissance General Bureau o Oficina de Reconeixement del Departament d'Estat Major) la qual aquesta és una agència d'intel·ligència de Corea del Nord que gestiona les operacions clandestines de l'estat. [2]
La bureau també és conegut arreu del món per els garn delictes arreu del món. La quantitat dels seus membres és secret però es pas que està format per diferents càrrecs com els propis hackers, supervisors i altres càrrecs necessaris per mantenir la unitat. Aquest grup també està acusat de ser el responsable de l'atac de ransomware WannaCry, un dels més perjudicials d’arreu del món, afectan (en diferents casos i àmbits tecnològics en cada país) a mes de 60 països amb una bona accessibilitat a internet i més de 200.000 ordinadors tant privats, com empresaris o per supervisar empreses i de governs en alguns casos. I així proclamen-se ells com els "Ciberguerrers sota les ordres de Kim Jong-un". [3]
# Fira Internacional del Llibre

«Fira Internacional del Llibre» té aquests significats:
* Fira Internacional del Llibre d'Alexandria
* Fira Internacional del Llibre de Buenos Aires
* Fira Internacional del Llibre de Guadalajara
* Fira Internacional del Llibre de Santiago
* Fira Internacional del Llibre de Zimbàbue
* Fira Internacional del Llibre del Caire
# Apollon Barret

Apollon Marie-Rose Barret (1804–1879) va néixer a França i va ser un destacat professor d'oboè de la Royal Academy of Music de Londres, així com un dels oboistes més importants del romanticisme.
És conegut pel seu Mètode d'Oboè Complet que des de llavors és utilitzat per molts professors d'oboè, però també va fer contribucions menys conegudes tot i que no menys importants en el camp de les innovacions mecàniques de l'oboè, com ara la clau d'octava, que permet fer les notes agudes sense necessitat de bufar gaire més.
Va ser un alumne de Vogot al Conservatori de París i va passar la major part de la seva vida interpretant òpera a Londres. De fet, durant 45 anys va ser el primer oboè de la Royal Opera de Covent Garden (Londres).

## Referències

* ↑ «Història de l'oboè» (en anglès). [Consulta: 14 maig 2014].
# Hu Zaobin

Hu Zaobin (xinès: 胡藻斌; pinyin: Hú Zǎobīn) fou un poeta, artista i artesà de segells per a tinta, nascut el 1897 a Shunde província de Guangdong i mort el 1942 arran d'una infecció. Va viure a Xangai però amb motiu de la invasió japonesa abandona aquesta ciutat i fixa la seva residència a Hong Kong. Fou un membre actiu del Kuomintang i quan les autoritats japoneses li van proposar col·laborar amb els ocupants ell no va acceptar. Es va casar dues vegades.
Va estudiar Belles Arts al Japó on va aprendre la pintura occidental.Realitzava la seva obra tant en estil gongbi, com xieyi i occidental. Destacava en la pintura de tigres on els animals traspuaven vida. El 1934 es va establir a Xangai amb Zhu Fengzhu i altres amics on solien trobar-se i menjar junts en un restaurant vegetarià artistes com Hu i Wang Yiting, Zhang Yugui, Zhang Xiaolou, Qian Huafo. El 1936 forma el grup artístic “Li Shi”. Entre les seves obres destaca “La Justícia no permet tornar enrere”.

## Bibliografia

* “Qing Dynasty Painters: Qi Baishi, Xu Beihong, Shitao, Hu Zaobin, Luo Ping, Yun Shouping, Chen Hongshou, Jin Nong, Wang Hui, Bada Shanren “ Editat per Books LLC (llibre articles de la Wikipedia). ISBN 1155581628 ISBN 9781155581620

## Enllaços externs

* https://www.flickr.com/photos/chiehongwu/484599531/
* http://healthvalidator.com/1ad773a1610f5bbc.html Arxivat 2014-04-07 a Wayback Machine.
* http://www.huangyao.org/1353.html Arxivat 2014-04-07 a Wayback Machine.
# Hurston (cràter)

Hurston és un cràter d'impacte en el planeta Venus de 52,4 km de diàmetre. Porta el nom de Zora Neale Hurston (1891-1960), escriptora, antropòloga estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Hurston». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Infecció del sistema nerviós central

Hi ha cinc causes principals d'infeccions del sistema nerviós central (SNC): bacterianes, víriques, fúngiques, protozoàries i priòniques:

## Bacteris

* Meningitis bacteriana
* Encefalitis bacteriana

## Fongs

* Meningitis criptocòccica

## Bacteris i fongs

* Abscés cerebral
* Infecció epidural espinal

## Protozous

* Toxoplasmosi
* Malària
* Meningoencefalitis amèbica primària
* Encefalitis amèbica granulomatosa
* Abscés cerebral amèbic

## Virus

* Meningitis vírica
* Encefalitis equina oriental
* Encefalitis de Sant Lluís
* Encefalitis japonesa
* Encefalitis del Nil Occidental
* Encefalitis transmesa per paparres
* Encefalitis per herpes simple
* Ràbia
* Virus de l'encefalitis de Califòrnia
* Encefalitis varicel·la-zóster
* Encefalitis de La Crosse
* Encefalitis del xarampió
* Encefalitis per virus Nipah
* Poliomielitis
* Infeccions per virus lents, que inclouen:
** Panencefalitis esclerosant subaguda
** Leucoencefalopatia multifocal progressiva
** Síndrome d'immunodeficiència adquirida (SIDA)

## Prions

* Malaltia de Creutzfeldt-Jakob i la seva variant
* Insomni familiar fatal
* Síndrome de Gerstmann-Sträussler-Scheinker
* Kuru
* Prionopatia variablement sensible a la proteasa
* Encefalopatia espongiforme familiar

## Malalties postinfeccioses del sistema nerviós central

* PANDAS (hipòtesi controvertida)
* Corea de Sydenham
* Encefalomielitis aguda disseminada
* Síndrome de Guillain-Barré

## Referències

* ↑ «PANDAS/PANS in childhood: Controversies and evidence». Paediatr Child Health, 24, 2, 01-05-2019, pàg. 85–91. DOI: 10.1093/pch/pxy145. PMC: 6462125. PMID: 30996598.
* ↑ «Treatment of PANDAS and PANS: a systematic review». Neurosci Biobehav Rev, 86, 01-03-2018, pàg. 51–65. DOI: 10.1016/j.neubiorev.2018.01.001. PMID: 29309797.
* ↑ «What every psychiatrist should know about PANDAS: a review». Clin Pract Epidemiol Ment Health, 4, 1, 2008, pàg. 13. DOI: 10.1186/1745-0179-4-13. PMC: 2413218. PMID: 18495013.
# Ismael Urzaiz Aranda

Ismael Urzaiz Aranda (n. Tudela, Navarra, 7 d'octubre de 1971), és un exfutbolista navarrès. Jugava de davanter. La seva major virtut futbolística era el joc aeri. Va ser internacional amb la selecció espanyola.

## Trajectòria

Ha jugat des de jove en les categories inferiors del Reial Madrid fins a 1993, exceptuant una temporada (91-92) en la qual Urzaiz va jugar en l'Albacete Balompié en qualitat de cedit. Va arribar a debutar amb el primer equip madrileny en un partit de Copa d'Europa en la temporada 1990-91 contra l'Odense en la volta dels setzens de final. Però va ser amb l'Albacete Balompié amb qui va debutar en la Primera Divisió d'Espanya el 20 d'octubre de 1991, en el partit Albacete Balompié 4 - 0 Athletic.
En les següents tres temporades Urzaiz va jugar en el Celta de Vigo, el Rayo Vallecano i la Unió Esportiva Salamanca. Amb aquest darrer equip va aconseguir l'ascens a primera divisió. Urzaiz va marcar dos dels cinc gols en el segon partit de promoció contra l'Albacete Balompié. La temporada 95-96 juga al RCD Espanyol, on marca tretze gols.
El 1996 fitxa per l'Athletic Club de Bilbao, equip on va jugar durant 11 temporades consecutives. En la seva estada en el club basc va disputar en total 419 partits en els quals va marcar 129 gols repartits de la següent forma:
* 367 en la primera divisió espanyola, marcant 116 gols.
* 7 en la Lliga de campions, marcant 1 gol.
* 11 en Copa de la UEFA.
* 34 en la Copa del Rei, marcant 12 gols.
En la seva última temporada en l'Athletic Club (06-07) va jugar 33 partits de lliga i va marcar 8 gols. El 20 de juny de 2007, Ismael Urzaiz va anunciar definitivament la seva marxa del club de Lezama.
El 19 de juliol d'aquest mateix any el jugador confirma la seva marxa a l'Ajax Amsterdam, on va posar fi a la seva carrera professional després de la temporada 2007/08.

## Seleccions

Ha defensat en 8 ocasions la samarreta de la selecció basca de futbol.
Ha estat també internacional amb la selecció espanyola en 25 ocasions. El seu debut com a internacional va ser el 9 d'octubre de 1996 en el partit República Txeca 0 - 0 Espanya. Ha marcat vuit gols amb la selecció espanyola, aconseguint un hattrick contra Xipre.

## Clubs

| Club | Lliga | Any |
| Reial Madrid B | Espanyola | 1989-1990 |
| Reial Madrid | Espanyola | 1990-1991 |
| Albacete Balompié | Espanyola | 1991-1992 |
| Reial Madrid B | Espanyola | 1992-1993 |
| Celta de Vigo | Espanyola | 1993 |
| Rayo Vallecano | Espanyola | 1993-1994 |
| UD Salamanca | Espanyola | 1994-1995 |
| RCD Espanyol | Espanyola | 1995-1996 |
| Athletic Club | Espanyola | 1996-2007 |
| Ajax Amsterdam | Neerlandesa | 2007-2008 |
| Gatika Futbol Club | Espanyola | 2008-... |

## Enllaços externs

* (castellà) Urzaiz a www.lfp.es
# Ismael Santiago López López

Ismael Santiago López López (Jaén, 27 de febrer de 1978) és un exfutbolista professional andalús, que ocupava la posició de migcampista. Va ser internacional amb la selecció espanyola sub-18.

## Trajectòria

Després de formar-se al Granada 74 fitxa pel FC Barcelona, amb qui jugaria amb l'equip B a Segona Divisió. La temporada 98/99 recala al Deportivo Alavés, amb qui debuta a la màxima categoria, tot i que només apareix en dos partits. El conjunt basc el cediria al CD Logroñes.
Després de passar pel Granada, a l'estiu del 2000 fitxa pel CF Extremadura. És titular al conjunt extremeny, igual que ho seria amb el Reial Múrcia. El conjunt pimentoner aconsegueix l'ascens a la màxima categoria el 2003, en part gràcies als 11 gols de l'andalús. Aquest paper fa que el Reial Betis l'hi incorpore. La temporada 03/04 és suplent amb els bètics, però guadeix de força minuts.
La temporada 04/05 no compta per al conjunt verd-i-blanc, i havent jugat quatre partits, és cedit a l'Elx CF. Entre 2005 i 2007 qualla dues discretes temporades al Xerez CD. La temporada campanya següent retorna al País Valencià, ara a l'Hèrcules CF, on marca sis gols en 32 partits. No continua a l'esquadra hercul·lana i fitxa pels veïns de l'Alacant CF. És titular, però el seu equip baixa a Segona Divisió B.
En total, ha sumat 314 partits i 29 gols entre Primera i Segona Divisió.

## Enllaços externs

* Fitxa del jugador
# Iulóvaia Maza

Iulóvaia Maza (en rus: Юловая Маза) és un poble de l'óblast de Saràtov, a Rússia, segons el cens del 2010 tenia 231 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Iultín

Iultín (en rus, Иультин) és un possiólok despoblat del districte autònom de Txukotka, a Rússia. La vila s'assentà amb el poblament dels treballadors que treballaven prop de les mines, i tenia connexions amb el port d'Egvekinot, però el 1995 la població abandonà la vila a causa del tancament de les mines.
# Iulis

Iulis (grec: Ιουλίδα, Iulida) és una localitat de Grècia, capital de l'illa de Kea. L'any 2011 la seva població era de 633 habitants.

## Història

A l'antiguitat, Iulis (o Iúlida; grec antic: Ἰουλίς, Iulís) fou una de les quatre polis de l'illa de Ceos, juntament amb Peessa, Cartea i Corèssia. A final del segle v aC, totes quatre s'organitzaren en una federació de polis a efectes de política exterior, però mantengueren la seva independència. La ciutat més important, i probable capital de la federació, era Iulis. A mitjan segle iv aC absorbí Corèssia, que al segle iii aC havia recobrat la independència, però més tard s'hi tornà a sotmetre, atès que, en temps d'Estrabó (segle i aC), depenia de Iulis (ja de manera definitiva).
Iulis va ser el bressol dels personatges històrics més cèlebres de Ceos: Baquílides, Simònides, Aristó, Pròdic i Erasístrat.
Menandre d'Atenes deia que era famosa la llei de Iulis segons la qual «no havien de viure malament qui no pot viure bé», que, pel que sembla, consistia que quan les persones arribaven als seixanta anys havien de beure cicuta perquè els aliments que podia proporcionar l'illa poguessin ser suficients per a tots. Fins i tot durant un setge dels atenesos, els habitants de Iulis van aprovar la mort dels més vells, però quan estaven decidint l'edat límit entre la vida i la mort, els atenesos van alçar el setge. Aquest setge va ocórrer en data indeterminada, encara que es pensa que va poder ser un atac realitzat per Milcíades el Jove.
Durant l'edat mitjana, el nom de Iulis es perdé, i la vila fou coneguda amb el nom de l'illa (Kea, grec: Κέα o també Τζια) i també com a Khora (grec: Χώρα), que significa 'vila', atès que fou la sola població de l'illa que pervisqué. Modernament, amb la creació de l'estat grec, recuperà oficialment el nom antic de Iulis, sota la forma demòtica Iulida (grec: Ιουλίδα), per bé que els noms tradicionals també són en ús.

## Referències

* ↑ «Detall del cens de 2011 (en grec)». Arxivat de l'original el 2015-10-16. [Consulta: 16 febrer 2015].
* ↑ Hansen, M. H.; Nielsen, T. H. An inventory of archaic and classical poleis. Oxford University Press, 2004, p. 747-751.
* ↑ Estrabó X,5,6.
* ↑ Estrabó, Geografia llibres VIII-X, p.507, nota 556 de Juan José Torres Esbarranch, Madrid: Gredos (2001), ISBN 84-249-2298-0
# Ilex canariensis

Ilex canariensis és una espècie de planta fanerògama de la família de les aqüifolials. És endèmica de Macaronèsia.

## Descripció

És un arbust o arbre petit de fins a 10 m d'alçada, amb fulles ovades, brillants, de 5-7 per 2,5-4 cm, amb vores normalment senceres o amb unes quantes espines petites; àpex obtús o arrodonit. Les flors tenen pètals blancs, situades a les aixelles foliars subterminals. Fruits esfèrics, d'aproximadament 1 cm d'amplitud, carnosos, de color vermell i situats sobre peduncles de 3-8 mm de llarg, encara que a la subespècie azevinho poden arribar als 2 cm.

## Reproducció

Juntament amb Prunus lusitanica i Ilex perado, forma part del grup d'arbres de la laurisilva canària que presenten "una estratègia madura persistent" per a la seva dispersió. Això vol dir que aquests arbres produeixen rames que brollen de les branques principals, al tronc o a les arrels dels arbres, i que substitueixen a l'arbre original quan mor, sent les plàntules molt escasses, tot i trobar-se entre els arbres amb més producció de llavors d'aquests boscos. Aquesta estratègia s'enfoca més a romandre en un ambient estable i favorable que a trobar nous llocs per a prosperar.

## Taxonomia

Ilex canariensis va ser descrita per Jean Louis Marie Poiret i publicada a Encyclopédie Méthodique, Botanique ... Supplément 3: 67. 1813.

### Etimologia

* ilex: nom genèric que era el nom designat en llatí per a una espècie de Quercus (Quercus ilex) comunament anomenada alzina, que té un fullatge similar al grèvol europeu, i ocasionalment es confon amb ell.
* canariensis: epítet geogràfic que fa al·lusió a la seva localització a les Illes Canàries.

## Referències

* ↑ Error: hi ha títol o url, però calen tots dos paràmetres.«».
* ↑ «Ilex canariensis». Tropicos.org. Missouri Botanical Garden. [Consulta: 8 agost 2013].
* ↑ Abbe, Elfriede artha. The plants of Virgil's Georgics. Cornell University Press, 1965, p. 88 y 217.